section_heading: Zemljopis
paragraph_text: U polje vode tri ulice, Maljanska, Avlijaška i Podastranjska. Rijeka Jaruga spada u veće ponornice kraških polja. Ona od Livna teče prema Donjim Rujanima. U Sastavcima se u nju ulijeva Palačka, te dalje teče prema ponorima. Ponor je velik ali ponekad ne može primiti svu vodu, pa se onda rijeka izlije iz svog korita te poplavi gotovo cijelo polje. Ova voda teče kroz Dinaru, izvire kod Bitelića te se ulijeva u Cetinu. Selo se sastoji od tri zaseoka; Maljani, Avlija i Podastrana.